钦定古今图书集成/明伦汇编/闺媛典/第354卷 > 《题美人春睡图》袁宗道
## 钦定古今图书集成/明伦汇编/闺媛典/第354卷 > 《题美人春睡图》袁宗道

“东风小院阑干曲，满地梨花涴香玉。金窗昼尽燕初
开，火养沉烟一丝绿。美人消瘦桃花肌，春腰玉减一
尺围。碧纱帐小蝉翅薄，睡损舞裙金缕衣。绿云盘盘
堆枕重，翠滑斜偏小金凤。啼杀流莺唤不醒，风流改
作《江南梦》。槛前芍药吹幽香，隔花玉漏声正长。冶情
荡漾收不得，误随蝶过东家墙。东家墙里新妆女，两”
两三三喧笑语。西亭昨夜烂张筵，烛腻铜盘照歌舞。